ইম্ফাল, ওক্টোবর ০৬: তখেনগী পুৱারীদা খ্বাইদগী লিরবা ১৭৯৮ দা মণিপুর রাসকী অধিপতি ভাগ্যচন্দ্র মহারাজকী মচা ইবেম্মা হরিসেশ্বরিনা হৌদোকপীরম্বা তখেনগী মহারাস লীলা পাঙথোক্কদৌরি।  থৌরম অসি ২২৪ শুবা পুৱারী ওইরবা মহারাস লীলা অসি লাক্লিবা হিয়ঙ্গৈগী ১৪নি পানবা নভেম্বর ৭, নিঙথৌকাবদা আগরতলাগী রাধানগরদা লৈবা শ্রীশ্রী রাধা মাধব মান্দপতা পাঙথোক্কনি।
 ঙসি হৌনবী মতুংইন্না রাসধারি ওইনা রাজকুমার ব্রমার্জিৎ (লালিসনা) বু গুরু বোরন তৌরগা দিন লৌদুনা জগোয়গী খুৎথেকসু লৌখ্রে।  হন্দক্কী মহারাস অসি ইম্ফালগী লুৱাংশংবম ময়াই লৈকায়গী তখ্ল্লেম্বম ওংবী মেম্মনা কৎপনি।  মচানুপী লাংলেন থোইবী নিঙথৌজানা মকোক চিংদুনা রাধানগর, অভয়নগর, বিশালগড়, বামুতিয়া, কল্যাণপুরনচিংবা মফমশিংদগী গোপী ২৬ শুরুক য়াগনি হায়রি।
 মহারাসকী নট সঙ্কীর্ত্তনদা ইম্ফালদগী আর্টিষ্ট কয়ানা শরুক য়াগনি।  থৌমর অদুদা তখেন রাজমাতা বিধু কুমারী অমদি মহারাজ প্রদ্যুট কিশোর দেব বর্মনসু শরুক য়াগনি। 